CELEX: 32017R0669
Language: mt
Date: 2016-12-16 00:00:00
Title: Regolament Delegat tal-Kummissjoni (UE) 2017/669 tas-16 ta' Diċembru 2016 li jikkoreġi l-verżjonijiet lingwistiċi bil-Bulgaru, biċ-Ċek, bl-Estonjan, bil-Franċiż, bil-Grieg, bl-Iżvediż, bil-Kroat, bil-Litwan, bil-Malti, bir-Rumen u bis-Slovakk tar-Regolament ta' Delega (UE) 2015/35 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u r-Riassigurazzjoni (Solvibbiltà II) (Test b'rilevanza għaż-ŻEE. )

8.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 97/3
            
         REGOLAMENT DELEGAT TAL-KUMMISSJONI (UE) 2017/669
   tas-16 ta' Diċembru 2016
   li jikkoreġi l-verżjonijiet lingwistiċi bil-Bulgaru, biċ-Ċek, bl-Estonjan, bil-Franċiż, bil-Grieg, bl-Iżvediż, bil-Kroat, bil-Litwan, bil-Malti, bir-Rumen u bis-Slovakk tar-Regolament ta' Delega (UE) 2015/35 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u r-Riassigurazzjoni (Solvibbiltà II)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/138/KE tal-Parlament Ewropew u tal-Kunsill tal-25 ta' Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II) (1) u b'mod partikolarli l-Artikolu 86(1)(e) u l-Artikolu 111(1)(c) tagħha,
   Billi:
   
               (1)
            
            
               Il-verżjonijiet lingwistiċi bil-Bulgaru, biċ-Ċek, bl-Estonjan, bil-Franċiż, bil-Grieg, bl-Iżvediż, bil-Kroat, bil-Litwan, bil-Malti, bir-Rumen u bis-Slovakk tar-Regolament ta' Delega (UE) 2015/35 (2) fihom żball, fl-Artikolu 182(4), dwar l-iskala tal-kwalità kreditizja medja ponderata fuq skopertura b'isem wieħed. Għaldaqstant hemm bżonn li ssir korrezzjoni fil-verżjonijiet lingwistiċi bil-Bulgaru, biċ-Ċek, bl-Estonjan, bil-Franċiż, bil-Grieg, bl-Iżvediż, bil-Kroat, bil-Litwan, bil-Malti, bir-Rumen u bis-Slovakk. Il-verżjonijiet lingwistiċi l-oħrajn mhumiex affettwati.
            
         
               (2)
            
            
               Il-verżjoni lingwistika bil-Franċiż fiha żball addizzjonali, fl-Anness I, fit-Taqsima D, fil-punt 29, dwar il-linja operatorja “Assigurazzjoni tas-saħħa”. Għaldaqstant hemm bżonn li ssir korrezzjoni fil-verżjoni lingwistika bil-Franċiż. Il-verżjonijiet lingwistiċi l-oħrajn mhumiex affettwati.
            
         
               (3)
            
            
               Għaldaqstant jinħtieġ li r-Regolament ta' Delega (UE) 2015/35 jiġi korrett.
            
         
               (4)
            
            
               Sabiex ikun żgurat li fl-Unjoni kollha jkun hemm kundizzjonijiet ugwali għall-imprizi tal-assigurazzjoni u tar-riassigurazzjoni fl-applikazzjoni tar-regoli rilevanti, jinħtieġ li dan ir-Regolament jidħol fis-seħħ b'urġenza,
            
         ADOTTAT DAN IR-REGOLAMENT:
   Artikolu 1
   Ir-Regolament Delegat (UE) 2015/35 huwa korrett kif ġej:
   
               1.
            
            
               L-Artikolu 182(4) jinbidel kif ġej:
               “L-iskala tal-kwalità kreditizja medja ponderata fuq skopertura b'isem wieħed tkun daqs il-medja mqarrba 'l fuq tal-iskali tal-kwalità kreditizja tal-iskoperturi kollha għall-kontropartijiet kollha li jappartjenu għall-iskopertura b'isem wieħed, ponderata skont il-valur ta' kull skopertura.”.
            
         
               2.
            
            
               
                  (ma japplikax għal-lingwa Maltija).
            
         Artikolu 2
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Diċembru 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 335, 17.12.2009, p. 1.
   
      (2)  Ir-Regolament Delegat tal-Kummissjoni (UE) 2015/35 tal-10 ta' Ottubru 2014 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u r-Riassigurazzjoni (Solvibbiltà II) (ĠU L 12, 17.1.2015, p. 1).